Rein Rannapi koolikontsert „Pörgu tants”
2023-11-23 12:00 - 13:30 (Europe/Tallinn)
Rein Rannapi koolikontsert „Pörgu tants”
Sel sügisel tähistab pianist ja helilooja Rein Rannap oma 70. sünnipäeva. Seoses juubeliga on toimumas mitmeid tema loomingule pühendatud kontserte. 23. novembril kell 12 ootame õpilasi Eesti Muusika- ja Teatriakadeemia suurde saali Rein Rannapi kõige esimesele, spetsiaalselt koolinoortele loodud miniautorikontserdile.
Kavas on põneva koosseisuga teos „Urban Static“, mis on loodud trompetile, löökpillidele ja klaverile. Rannap ise kirjeldab lugu nii: „Suurlinna muljed – ühest küljest kõikjal kiire liikumine, teisalt aga on kõik sarnane ning korduv, nii et kokkuvõttes mõjub see nii, nagu seisaks pilt hoopis paigal…“. Mõistagi mängib Rein Rannap ka ise kontserdil, esitades põgusa läbilõike enda loodud klaverimuusikast, alates päris lapsena kirjutatud „Pörgu tantsust“ ja populaarsest lastepalast „Viimne auruvedur“, kuni viimaste aastate rokketüüdideni. Ja otseloomulikult räägib ta sinna juurde huvitavaid seiku oma teoste kohta.
Kaastegevad Indrek Vau (trompet), Heigo Rosin (löökpillid) ja Johan Randvere (klaver).
Kontsert toimub koostöös Eesti Interpreetide Liiduga. Broneeringud kontsert@eamt.ee.

Inauguratsiooniloeng „Kuidas suunata IT-valdkonda enam tüdrukuid?“
2023-11-23 16:15 - 17:30
Professor Piret Luik räägib inauguratsiooniloengul, kuidas äratada tüdrukutes IT-valdkonna vastu enam huvi
Neljapäeval, 23. novembril kl 16.15 peab Tartu Ülikooli informaatika didaktika professor Piret Luik ülikooli aulas inauguratsiooniloengu „Kuidas suunata IT valdkonda enam tüdrukuid?“. Loengus arutleb Luik selle üle, miks on IT praegu pigem meeste pärusmaa ja kuidas suurendada naiste osakaalu informaatika õppijate seas.
IT-valdkonnas töötavad inimesed peavad arendama teenuseid ja rakendusi kõikidele tarbijatele, olenemata nende soost. „Kui aga arendajad on enamasti mehed, siis paratamatult domineerivad ka nende ootused,“ selgitas professor Luik.
Informaatika eriala asub igal aastal õppima enam kui 200 noort, kuid nendest vaid veerand on naised. „Põhjuseid on erinevaid, ent kuigi oleme 21. sajandis, mõjutavad meid ikka iganenud stereotüübid,“ rääkis Luik. Samas ei näita teadusuurimused, et tüdrukutel oleksid informaatikas väiksemad teadmised ja võimed kui poistel. Professori sõnul saab kõik alguse kodust ja põhikoolist. „Gümnaasiumisse astudes valivad õppijad juba õppesuuna, mis määrab sageli ka nende edasiõppimise valdkonna,“ ütles Luik. Seepärast on oluline hinnata informaatika õppe olukorda juba põhikoolist alates, et selgitada välja, millal teevad tüdrukud valiku ja miks otsustavad kõrgkoolis harvem selle eriala kasuks.
Piret Luik on lõpetanud Tartu Ülikoolis 1990. aastal rakendusmatemaatika eriala ja 1999. aastal pedagoogika eriala. 2004. aastal kaitses ta pedagoogikas doktoriväitekirja, milles uuris, milliste õpitarkvara karakteristikutega saavad õppijad paremaid õpitulemusi.
Luik on töötanud haridusteaduste instituudis lektori ja kaasprofessorina. Aastatel 2007–2010 oli ta haridusteaduskonnas pedagoogika osakonna juhataja ning 2010–2012 sotsiaal- ja haridusteaduskonna prodekaan. 2017. aastal sai Luik arvutiteaduse instituudis informaatika didaktika kaasprofessoriks ja alates selle aasta 1. septembrist on ta informaatika didaktika professor. Tema juhendamisel on kaitstud neli doktoritööd. Oma uurimistöös keskendub ta informaatika õppimise motivatsioonile ja meetoditele ning püüab välja selgitada, millised vahendid toetavad informaatika õpetamist. Luik on oma teadusartiklite eest pälvinud neli auhinda haridusteaduslike tööde riiklikul konkursil (endine kasvatusteaduslike tööde riiklik konkurss).
Loengut saab vaadata UTTV-st https://www.uttv.ee/ . Rohkem infot inauguratsiooniloengute kohta on ülikooli veebilehel https://ut.ee/et/sisu/inauguratsiooniloengud .

Laste vaimse tervise konverents „Vaimse tervise tööriistakast – ennetada, märgata, sekkuda – isade vaatenurk“
2023-11-24 00:00 - 23:59
Laste vaimse tervise konverents „Vaimse tervise tööriistakast – ennetada, märgata, sekkuda – isade vaatenurk“
Aktiivsete naiste lionsklubi LC Valga Säde korraldab 24.11.2023 Valga Kultuuri- ja Huvialakeskuses laste vaimse tervise konverentsi „Vaimse tervise tööriistakast – ennetada, märgata, sekkuda – isade vaatenurk“. Fookuses on isade roll lapse kasvamise loos ning mehelik vaatenurk laste vaimse tervise hoidmiseks.
Paljud suured konverentsid on meie kogukonna inimestele kauged ja kulukad ning selle üritusega püüame aidata olulisi teemasid tuua Kagu-Eesti inimestele lähemale. Konverentsile on oodatud kõik lapsevanemad, lastega töötavad spetsialistid, kaasamõtlejad ning eriti on oodatud meeskuulajad: isad, vanaisad jt, kes mängivad laste arenemise loos olulist rolli.
Eelmisel aastal oli meie laste vaimse tervise seminari kuulamas 150 inimest ning tagasiside oli väga positiivne. Tänaseks on eelmise aasta rahvaarv juba ammu ületatud, osavõtjaid üle 200.
Konverentsi eesmärk on läbi viia muhe, aga mõtlema panev laste vaimse tervise teemaline konverents, kus esinejad on kõik mehed. Konverentsi esinejad on oma ala eksperdid erinevatelt elualadelt: ajuteadlane Jaan Aru, noorte pärast südant valutav Sass Henno, vanemlusmentor Tanel Jäppinen, veebipolitseinik Janar Koemets, laste mürgeldamismootori tähtsust propageerivad Illimar Pilt ja Kristo Tuurmann. Üritust modereerib Mart Kase.
Üritus on kõigile tasuta.
Vajalik etteregistreerimine https://forms.gle/6YZ5HEBiwcCnA5aP6
Info lcvalgasade@gmail.com või 521 0344.

Kadripäev
2023-11-25 00:00 - 23:59

Õpilasfirmade jõululaat
2023-11-25 11:00 - 17:00
Ülemiste Keskus täitub laupäeval õpilasfirmadega
Sel laupäeval toimub Ülemiste Keskuses iga-aastane õpilasfirmade jõululaat, kuhu koguneb ligi sada õpilasfirmat Eesti eri paigust. Teiste seas müüvad noored ettevõtjad söödavaid joogitopse, süsinikkiust sõrmuseid ja kokkupandavaid kaameratega linnu pesakaste.
Ülemiste keskuse jõululaada korraldaja Gerli Veeleidi sõnul on õpilasfirmade MEKA laadale registreerunud ligi sada õpilasfirmat, millest enamus on pärit Harjumaalt, aga mitte ainult – pealinnas toimuvale laadale sõidavad õpilased kohale ka Hiiumaalt, Raplast, Pärnust, Lääne-Virumaalt, Läänemaalt ja Tartust.
„Väga meeldiv on näha, et paljude toodete puhul on kasutatud uuenduslikke ja keskkonnasõbralikke materjale ning toidu- ja joogipoolise valmistamisel on samuti silmas peetud tervislikku lähenemist,“ tõdes Veeleid. Tema sõnul on tänavusel jõululaadal peamiselt esindatud vaba aja, sisustus- ja tarbeesemed, kuid leidub ka mitmeid hariduslikke tooteid eelkooliealistele ja koolilastele ning hooajalist jõulukaupa.
Näiteks saab õpilasfirmade laadalt omale soetada õpilasfirma Stay Safe poolt valmistatud enesekaitse võtmehoidjaid, õpilasfirma Zip nelja kandmisvõimalusega dressipluuse või SafetyBandsi nimelise õpilasfirma loodud joogi puhtust kontrollivaid käepaelu. Samuti pakutakse laadal näiteks kinnisvara hoolduse teenust, poltidest ja mutritest meisterdatud kujukesi, looduslikest materjalidest valmistatud taime terraariume ning palju muud põnevat.
„Noored on väga loovad ja agarad ning igal aastal tullakse välja põnevate ideede ja leidlike lahendustega, nii ka sel aastal. Õpilasfirmade jõululaadad on suurepärane koht, kust leida peagi saabuvaks jõuluajaks põnevaid ja erilisi kingitusi ning toetada seeläbi ka tublide noorte kooliõpilaste algatusi,“ sõnas õpilasfirmade esindusorganisatsiooni Junior Achievement tegevjuht Kersti Loor.
Kokku toimub sel aastal veel kümme õpilasfirmade laata üle terve Eesti. Tänavuse aasta esimene õpilasfirmade jõululaat ootab külastajaid sel laupäeval, 25. novembril kella 11–17 Ülemiste Keskuses. Teiste detsembrikuu jooksul aset leidvate jõululaatade kohta leiab rohkem infot JA Eesti kodulehelt.
Lisainfo Gerli Veeleid, 568 66218, gerli@heak.ee

Teatri- ja draamaõpetajate päev
2023-11-27 00:00 - 23:59
Esmaspäeval tähistatakse esmakordselt Eestis TEATRI- ja DRAAMAHARIDUSE PÄEVA!
27. novembril tähistatakse maailmas teatri- ja draamaõpetajate päeva, mis on ellu kutsutud 2008. aastal IDEA (Rahvusvahelise Draama/Teatri ja Hariduse Liidu) poolt. Eestis tähistatakse päeva seda päeva esmakordselt Eesti Teatri ja Draamahariduse Seltsi (ETDS) eestvõttel, kes kuulub 2022. aastast maailmaorganisatsiooni ridadesse.
Sellel päeval helistatakse maailmas teatri- ja draamahariduse auks kelli, peetakse kõnesid ja õnnitletakse teatri- ja draamaõpetajaid, kes teevad ülimalt loovat ja tänuväärset tööd noorte ja vanadega kooliteatrilavadel, klassiruumis, huviringides, kõikvõimalikes projektides, kultuuri-, kogukonna- ja noortekeskustes. Tänavune teatri- ja draamahariduse päev on pühendatud rahuharidusele ja laste õigustele kasvada üles turvalises maailmas.
Laupäeval lõppes Jõgeval luuleteatrifestival Tähetund, mis toimus juba 31 aastat järjest ja on innustanud nii noori kui õpetajaid oma loominguga ja lavastustega välja tulema.
International Drama/Theatre and Education Association ehk IDEA on 1992. aastal Portugalis asutatud maailmaorganisatsioon, mis ühendab kõiki teatri- ja draamaõpetajaid, -praktikuid ja draamahariduse uurijaid. IDEA on koos kunsti-, muusika- ja tantsuhariduse maailmaorganisatsioonidega (vastavalt InSEA, ISME ja WDA) asutanud UNESCO raames kunstihariduse liidu (WAAE – World Alliance of Arts Education ) loojatest ja aktiivne kunstihariduse eestseisja.
IDEA seisab selle eest, et kõigil – suurtel ja väikestel, vanadel ja noortel – oleks võimalik osa saada solidaarsust, koostööd ja heaolu loovast teatri- ja draamaharidusest, kas siis lasteaias, koolis, huvikoolis, noorte- või kogukonnakeskustes või hoopis eakatekodus. IDEA kujundab poliitikaid, et teatri- ja draamaharidus püsiks koolide õppekavas, et õpetajatele ja spetsialistidele oleks teatri- ja draamapedagoogiline haridus kättesaadav, et draamaõpetus oleks õppeainete hulgas võrdselt teiste kunstidega esindatud ja IDEA toetab draamapõhiseid haridusprogramme sotsiaalse võrdõiguslikkuse, rahu, maailma hoiu ja koostöö hüvanguks.
Eesti Teatri- ja Draamahariduse Selts (ETDS) loodi 2016. aastal. Selts kuulub alates 2022. aastast IDEAsse ja hetkel kuulub seltsi 38 liiget. Seltsi juhivad Katrin Nielsen (Tallinna Reaalkooli draamaõpetaja), Liia Kanemägi (vabakutseline näitleja ja draamapedagoog), Kadri Kosk (Tartu Raatuse kooli kunsti- ja draamaõpetaja) ja Ivo Mikson (Sinimäe põhikool).
ETDS saab täna olla uhke selle üle, et meil on palju ise väljaõppinud ja entusiastlikke teatri- ja draamaõpetajaid, kes tegutsevad edukalt kooliteatris, huvihariduses, annavad isegi mõnedes koolides draamaõpetust, leiutavad uusi metoodikaid ja innustavad õppijaid! Meil on noori innustavad kooliteatri festivalid ja usin täiskasvanute teatriharrastus. Selts kutsubki kõiki teatri- ja draamahariduse edendajaid – õpetajaid koolides, huvikoolides ja lasteaias, noortejuhte, rakendusteatri praktikuid, aga ka professionaalseid teatritegijaid, kes igas vanuses ja eripäraga inimestega tegelevad ja neid teatrialaselt harivad, end nö näo ja teoga üles astuma. Selleks korraldab Eesti Teatri – ja Draamahariduse Selts fotoaktsiooni, sümboolse kapist välja tuleku. https://www.facebook.com/photo?fbid=868658355046592&set=a.593280222584408
ETDS koduleht https://draamaharidus.weebly.com/
FB https://m.facebook.com/teatridraamaharidus/

"Marakratt ja kesköine raamatukogu"
2023-11-27 11:00 - 12:05
E, 09.10 “Marakratt ja kesköine raamatukogu” kl 11.00 Valga Kultuuri- ja Huvialakeskus
E, 16.10 “Marakratt ja kesköine raamatukogu” kl 11.00 Sakala Keskus
E, 06.11 “Marakratt ja kesköine raamatukogu” kl 11.00 Põlva Kultuuri- ja Huvikeskus
E, 20.11 “Marakratt ja kesköine raamatukogu” kl 11.00 Rakvere Teater
E, 27.11 “Marakratt ja kesköine raamatukogu” kl 11.00 Teater Vanemuine väike maja
Üks marakratt jääb pooljuhuslikult ööseks raamatukokku. Poisil hakkab seal igav ja ta korraldab raamatutega korraliku segaduse. Selle tulemusena ilmuvad välja tegelased, kes on justkui tavalised inimesed oma vigade ja voorustega, ent ometi sarnanevad nad hämmastaval moel tuntud raamatutegelastega. Nagu selgub, pole mitte miski nii kui näib.
Autor: Lauri Räpp
Lavastaja: Kristo Toots
Lava- ja kostüümikunstnik: Maarja Meeru (Vanemuine)
Muusikaline kujundus: Ardo Ran Varres
Valguskujundus: Martin Meelandi
Laval: Kaia Skoblov, Anne-Mai Tevahi, Mathias Ausmeel, Ken Rüütel (Vanemuine)
Laulusõnade autorid: Anne-Mai Tevahi ja Lauri Räpp. Laulude esitaja: Mari Kalkun.
Soovituslik alates 6. eluaastast.
Pileteid saab osta Piletimaailmast või broneerida kristo@miksteater.ee

Veebiseminar "Tundlikud teemad ja valeinfo klassiruumis"
2023-11-27 15:00 - 16:30
Veebiseminar “Tundlikud teemad ja valeinfo klassiruumis”
Toimumise aeg: 27. november kell 15.00–16.30
Koht: Zoom, lingi saamiseks peab registreerima https://forms.gle/1WwsxPuzdaKteZoc6
Kutsume haridustöötajaid 27. novembril kell 15.00–16.30 toimuvale veebiseminarile, kus arutletakse ekspertide juhtimisel, mida peaks õpetaja klassiruumis kriisidest tuleneva valeinfo, šokeerivate visuaalide ja tundlike teemade käsitlemisel silmas pidama. Seminar on tasuta.
Registreerimine https://forms.gle/1WwsxPuzdaKteZoc6
Kohtumise peateemad:

Sotsiaalmeedias leviva valeinfo mõju lastele ja õpetajate võimalused noorte toetamiseks.
Praktilised soovitused väga tundlike teemade käsitlemiseks klassiruumis.
Eetilised ja õiguslikud piirangud väga tundlike teemade ajakirjanduses kajastamisel ning kommenteerimisel.
Kuidas tuvastada sotsiaalmeedias hoiatavaid märke sellest, et noor on hädas ja/või kaalub enesetappu? Kuidas sekkuda?

Veebiseminari ajakava
15.00-15.45 – Tartu Ülikooli meediauuringute kaasprofessor Maria Murumaa-Mengeli ingliskeelne ettekanne stressiga toimetulekust ja õpetajate rollist noorte toetamisel (meedia- ja infoteaduste perspektiivist).
15.45-16.15 – Arutelu ja küsimustele vastamine ekspertide juhtimisel, kelleks on politsei sotsiaalmeedia kõneisik Maarja Punak, Peaasi.ee vaimse tervise ekspert ja kogemusnõustaja Heli Luik ning Tartu Ülikooli meediauuringute kaasprofessor Maria Murumaa-Mengel.
16.15-16.30 – Tekkinud küsimustele vastamine, vaba arutelu.
Veebiseminari korraldab Balti Infohäirete Sekkekeskus, pakkudes olulist platvormi haridustöötajatele oluliste oskuste arendamiseks ja värskete teadmiste saamiseks, et toetada noori keerulistel aegadel.
Rohkem infot https://fb.me/e/3S7CCBblr

Konverents „Viirustega tulevikku“
2023-11-28 00:00 - 23:59
Teadusnõukoda kutsub arutlema, kuidas tulevikus viirustega toime tulla
Viimastel nädalatel on taas hüppeliselt kasvanud viirushaigustesse, sh koroonasse nakatumise juhtumite arv. 28. novembril annavad teadusnõukoja liikmed ja Tartu Ülikooli teadlased konverentsil „Viirustega tulevikku“ ülevaate, kuidas ühiskond on koroonapandeemiaga hakkama saanud ja milline on pandeemiate tulevik.
Konverentsi avab peaminister Kaja Kallas. Seejärel saavad sõna teadusnõukoja praegused ja endised liikmed, kes räägivad muu hulgas meditsiini, statistika ja käitumispsühholoogia teemadel. Avaettekanded teevad nõukoja praegune juht, Tartu Ülikooli rakubioloogia professor Toivo Maimets, ja endine juht, Tartu Ülikooli meditsiinilise mikrobioloogia professor Irja Lutsar. Lisaks tutvustatakse konverentsil uuemaid teadustöid ja põhjalikke analüüse, kus käsitletakse koroonapandeemiat andmepõhiselt, arutletakse võimalike tulevikuviiruste ja vaktsineerimise üle.
Konverents lõpeb vestlusringiga „Pandeemiad tulevikuühiskonnas“, mida juhib Tartu Ülikooli kommunikatsiooniuuringute professor Triin Vihalemm. Vestluses osalevad Irja Lutsar, Toivo Maimets, Tartu Ülikooli peremeditsiini professor Ruth Kalda, Tartu Ülikooli afektiivse psühholoogia kaasprofessor Andero Uusberg, terviseminister Riina Sikkut ja Terviseameti peadirektori asetäitja Mari-Anne Härma. Koos konverentsil osalejatega otsitakse vastuseid küsimustele, milliseid ootamatuid ressursse ja otsuseid võivad nõuda tulevikupandeemiad ning missugused arengusuundumused mõjutavad tulevikus Eesti ühiskonna hakkamasaamist pandeemiatega.
Valitsust nõustav teadusnõukoda kutsuti kokku pandeemia alguses 2020. aastal. Koda lõpetab tegevuse sellel aastal.
Konverentsi täpse päevakava ja esinejate nimekirja leiab Tartu Ülikooli veebilehelt. Üritus toimub Radisson Collection Hoteli konverentsikeskuses Tallinnas. Kohapeal osalemiseks palume registreeruda hiljemalt 24. novembriks.
Konverentsi otseülekannet saab vaadata veebilehelt Postimees.ee ja UTTV-st. Ajakirjanikel, kes ei saa kohapeal osaleda, on võimalik esitada küsimusi veebikeskkonnas Teams kogu ürituse jooksul. Küsimustele vastatakse võimaluse korral iga ettekande lõpus ja hiljem vestlusringis. Teamsi lingi saamiseks tuleb võtta ühendust projektijuhi Katrin Idlaga (kontaktandmed allpool).
Konverentsi korraldab Tartu Ülikool koostöös Sotsiaalministeeriumiga ja seda rahastatakse liidu COVID-19 pandeemiale reageerimise raames.

Füüsika lahtine võistlus 8.–12. klassile
2023-12-02 00:00 - 23:59
2.12 Füüsika lahtine võistlus 8.–12. klassile. Registreerimine avatud 10.–25 novembrini.
Loe lähemalt https://teaduskool.ut.ee/et/fuusika-lahtine

ERSO kammeransamblite kontserdid
2023-12-03 00:00 - 2023-12-17 23:59
Jõulukuul esinevad ERSO kammeransamblid mitmel pool Eestis
Detsembris annavad Eesti Riikliku Sümfooniaorkestri liikmed väikestes koosseisudes kontserte üle Eesti. 3.–17. detsembrini on võimalik kuulata ERSO muusikuid Palamusel, Tabiveres, Jõgeval ning Haapsalus.
ERSO muusikute esimene etteaste toimub 3. detsembril kell 16 Palamuse rahvamajas. Lavale astub ERSO vaskpillikvintett, mille koosseisus on Indrek Vau (trompet), Villem Süvari (trompet), Mattias Vihmann (metsasarv), Andres Kontus (tromboon) ja Madis Vilgats (tuuba). Nende esituses kõlavad jõulumeeleolu peegeldavad teosed Kreegi, Bachi, Griegi, Ehala ja teiste heliloojate loomingust.
Samal päeval kell 17 esineb Liina Žigurs (vioola) koos pianist Kadri-Ann Sumeraga Tabivere rahvamajas. Üheskoos kantakse ette Rebecca Clarke’i ja Mihhail Glinka vioolasonaadid. Kontserdi pealkiri „Poeet, haara lauto“ on pärit Clarke’i sonaadi epigraafist, Alfred de Musset’ luuleridadest: „Poeet, haara lauto: nooruse vein käärib jumala soontes sel ööl.“ Sama kava esitatakse ka 10. detsembril kell 16 Jõgeva kultuurikeskuses.
Jõgeval saab ERSO muusikuid kuulata ka 17. detsembril. Kell 16 esineb Jõgeva kultuurikeskuses Ensemble Auftakt koosseisus Soo-Young Lee (klarnet), Miina Laanesaar (viiul) ning Maila Laidna (klaver). Nende esituses kuuleb muuhulgas armastatud eesti helilooja Pärt Uusbergi loomingut. Ensemble Auftakt on koos musitseerinud aastast 2016 ning trio on pälvinud esikoha ja grand prix 2019. aastal Budapestis toimunud rahvusvahelisel kammermuusika konkursil. Jõgeva ja Palamuse kontsertide piletitulu läheb Palamuse pritsumeeste toetuseks.
14. detsembril kell 19 kuuleb Haapsalu kultuurikeskuses ERSO vioolamängijaid. Liina Žigurs, Karin Sarv, Liisi Rusnak, Mairit Mitt-Bronikowska ja Sandra Klimaité esitavad jõulukontserdil „VioolaKunst“ Tõnu Kõrvitsa, Astor Piazzolla ning teiste heliloojate originaalteoseid või seadeid vioolaansamblile. Kontserdil musitseerivad neli muusikut ning üks vioolamängijatest maalib kontserdil kõlavast muusikast inspireeritud abstraktse maali.
Viimati esinesid ERSO muusikud Jõgeval 2018. aastal, kui EV100 pidustuste raames anti ühel päeval üle 100 kontserdi. ERSO juhatuse liikme Kristjan Halliku sõnul on väga oluline, et Eesti Riikliku Sümfooniaorkestri liikmed esineksid ka Tallinnast väljaspool. „Estonia kontserdisaal asub Tallinna kesklinnas ning on seetõttu paljudele Lõuna-Eesti inimestele liiga kaugel. Ideaalis soovime tuua kogu sümfooniaorkestri erinevatesse paikadesse üle Eesti, aga alati ei ole see võimalik. ERSO suur koosseis võimaldab aga kokku panna erinevaid väiksemaid ansambleid, millega esitada head muusikat, mis on kirjutatud kammerkoosseisudele. Oleme juba aastaid seda tegevust sümfooniakontsertide kõrval arendanud ja liigume nüüd suuremas mahus ka Tallinnast kaugemale,“ kõneles Hallik.
ERSO on leidnud ka lahenduse, kuidas orkestri kontserdid jõuaksid igasse koju üle maailma. Koroonapiirangute alguses oli orkester sunnitud ellu viima kauaaegse unistuse oma virtuaalkeskkonnast. See toimib väga hästi kuni tänaseni ja pea kõiki ERSO kontserte on võimalik vaadata tasuta läbi ERSO TV keskkonna. Kontserte on võimalik nii otse kui ka järelvaadata aadressil erso.tv.
Kontsertide toimumisajad:
03.12.2023 kell 16
Palamuse rahvamaja
ERSO vaskpillikvintett (Indrek Vau, Villem Süvari, Mattias Vihmann, Andres Kontus, Madis Vilgats)
03.12.2023 kell 17
Tabivere rahvamaja
Liina Žigurs ja Kadri-Ann Sumera
10.12.2023 kell 16
Jõgeva kultuurikeskus
Liina Žigurs ja Kadri-Ann Sumera
14.12.2023 kell 19
Haapsalu kultuurikeskus
VioolaKunst (Liina Žigurs, Karin Sarv, Liisi Rusnak, Mairit Mitt-Bronikowska, Sandra Klimaité)
17.12.2023 kell 16
Jõgeva kultuurikeskus
Ensemble Auftakt (Soo-Young Lee, Miina Laanesaar, Maila Laidna)
Lisainfo www.erso.ee

Õpilasleiutajate auhindade üleandmine
2023-12-05 00:00 - 23:59

Linnuõhtu
2023-12-05 18:30 - 20:30
Auli aasta lõpeb kõlava kontserdiga
Eesti Ornitoloogiaühing kutsub kõiki huvilisi 5. detsembril Tallinnas Lennusadamas toimuvale suurele linnuõhtule, et tähistada auli aasta lõppu ja käo aasta algust.
Suurel linnuõhtul teeb aasta linnu meeskond kokkuvõtte auli aastal toimunust ja olulisematest hetkedest, samuti autasustab joonistusvõistluse parimate tööde autoreid ja näitab võidutöid.
Uus meeskond tutvustab 2024. aasta lindu kägu ja käo aasta ettevõtmisi. Eesti Ornitoloogiaühing heidab pilgu lõppeva aasta märkimisväärsematele saavutustele ning tänab vabatahtlikke. Suurele linnuõhtule paneb punkti ansambli Uurikad kontsert, kus kõlavad laulud ka aulist ja käost.
Suur linnuõhtu toimub 5. detsembril kell 18.30–20.30 Tallinnas Lennusadamas. Uksed avatakse kell 18.30, programm algab kell 19.00. Osavõtt tasuta.
Kohapeal on müügil 2024. aasta linnukalender, linnuraamatud ja ornitoloogiaühingu meened.
Asukoha ja transpordi kohta leiab täpsema info siit meremuuseum.ee/lennusadam/asukoht-parkimine.
Suurt linnuõhtut korraldab Eesti Ornitoloogiaühing, toetab Keskkonnainvesteeringute Keskus.

„Kessu ja Tripp”
2023-12-09 00:00 - 23:59
Jõulude eel jõuab Rakvere Teatris väiksemate vaatajateni Robert Vaidlo igihaljal lasteraamatul põhinev „Kessu ja Tripp”. Kessu suurim soov on, et tal oleks jälle isa, aga nagu ema ütleb, ei kasva isad puu otsas. Nõnda leiab ta tsirkuseraamatust endale sõbraks Tripi, kellega võetakse ette kummalisi seiklusi. Lisaks lavastusele ootab lapsi jõulumaa, mille nimeks tänavu Tripi Trikimaa. Rakvere Teater soovitab jõuluvana jaoks selgeks õppida mõne laheda triki, mida ühekaupa või ühiselt esitada. Etendused koos jõulumaa ja kingitusega 9.–19. detsembril kell 11 ja 15 Rakvere Teatris.

Üliõpilaste teadustööde riikliku konkursi auhindamine
2023-12-12 00:00 - 23:59

Delta X võistluse finaal
2023-12-14 13:00 - 2023-12-15 17:00
Delta X võistluse finaal
14. detsembril toimub Delta keskuses järjekordne õpilastele ja tudengitele mõeldud Delta X võistluse finaal, kus selgitatakse välja parimad võistkonnad neljas võistlusvaldkonnas: robootika; ärimudelid; digilahendused ja kaasahaarav matemaatika. Pealtvaatajaid oodatakse võistlusele kaasa elama ja ideedele kaasa mõtlema!
Kõik huvilised saavad tulla Delta keskusesse üritusest osa saama. Pealtvaatajatel on terve päeva jooksul võimalik kaasa mõelda start-up-ideede ja sotsiaalse innovatsiooni ärimudelite teemal ning jälgida, kuidas robotid omavahel korvpalli mängivad. „Esmakordselt on Delta X võistlusel osalemas ka põhikooli-ja gümnaasiumiõpilased, kes tulevad Deltasse robotite jalgpalli võistlusele, mille eesmärk on anda õpilastele esmane kogemus roboti ehitamisest,“ sõnas võistluse peakorraldaja Mariana Kukk.
Üritusel on võimalik jälgida ka digilahenduste võistlust, kus toimub kursuse „Sissejuhatus andmeteadusesse“ postrisessioon. Üliõpilased esitlevad oma põnevate lõpuprojektide tulemusi, kus reaalelulistel andmetel on rakendatud andmeteaduse meetodeid, alates klassikalisest andmetöötlusest ja masinõppest kuni suurte keelemudeliteni.
Samuti on Delta X-i võistlusel võimalik kuulata uusi kaasahaaravaid lahendusi, kuidas matemaatikaõpetajad saaksid matemaatikat põnevamalt õpetada. Matemaatika didaktika nooremlektor Maarja Sõrmuse sõnul on matemaatikat õpilase jaoks hoomatavamaks ning kaasahaaravamaks muutes võimalik innustada õpilasi matemaatikaga tegelema.
Külastajatel on võimalik lisaks võistlustele tutvuda Delta keskusega, külastada neuroturunduslaborit, kus õpetatakse osalejatele, kuidas mõõta emotsioone ja inimeste tähelepanu. Lisaks saab tutvuda pehmerobootika seniavastamata maailmaga, läbida Tartu Ülikoolis välja töötatud robotontidega takistusrada ning origamisid voltida.
Delta X avamine toimub Delta keskuse fuajees kell 13. Rohkem infot ürituse kohta.

Tallinna Botaanikaaia taimepäevad
2024-01-02 11:00 - 2024-01-05 13:00
Tallinna Botaanikaaed kutsub uue aasta alguses õpilasi taimepäevadele
Tallinna Botaanikaaia traditsioonilised koolivaheaja taimepäevad toimuvad 2024. aasta esimestel päevadel, 2.–5. jaanuarini kella 11–13. Osa võtma oodatakse 7–14-aastaseid õpilasi.
Teisipäeval ehk 2. jaanuaril räägitakse pärismaistest okaspuudest, tutvutakse okaspuude mitmekesisusega dendraariumis ning uuritakse, kellel on kõige väiksem käbi ja kellel kõige pikemad okkad. Ette võetakse ühine meisterdamine.
Kolmapäeval, 3. jaanuaril, toimub põnev retk troopiliste putuktoiduliste taimede juurde. Tutvust tehakse ka jahedamas kliimas kasvavate putukasööjatega. Päev lõppeb taaskord meisterdamisega.
Neljapäeval ehk 4. jaanuaril saavad õpilased osa talvistest matkatarkustest, püstitatakse telk ning valmistatakse toitu.
Taimepäevad lõpevad reedel, 5. jaanuaril, mil avastatakse üheskoos eksootiliste viljade maailmas ringi liikudes uusi maitseid ja valmistatakse iidset indiaani jõujooki.
Koolivaheaja taimepäevad kestavad kaks tundi päevas kella 11–13. Taimepäevi juhendavad Tallinna Botaanikaaia vanemaednik Õnne Kuriks ning metoodikud Tiia Jaanus, Marit Kasemets ja Krista Kaur.
Osalustasu lapse kohta on 10 eurot päevas. Registreerumine aadressil https://bit.ly/koolivaheaja

Tasuta koolitus ja infopäev õpetajatele "Tehisintellekti väljakutsed koolis"
2024-01-04 13:00 - 16:00
Tasuta koolitus ja infopäev õpetajatele “Tehisintellekti väljakutsed koolis”
Tasuta koolitus ja infopäev õpetajatele Energia avastuskeskuses 4. jaanuaril ja 5. jaanuaril 2024. Kavas on Jana Paju- Hamburg (Scistar Consulting) praktiline koolitus “Tehisintellekti väljakutsed koolis”, ülevaade keskuse haridusprogrammidest ja näidistund. Vajalik on eelregistreerumine https://docs.google.com/forms/d/1u3h549s4tE61GDsjnhoPNSfm82todhdIi2YmuwJxaMk/viewform?edit_requested=true

Bioloogia- ja füüsikaõpetajate talvekonverents
2024-01-05 00:00 - 2024-01-06 23:59
5. ja 6. jaanuar – Eesti bioloogia- ja füüsikaõpetajate ühine talvekonverents Tartus Physicumis, teemaks astrobioloogia.

Koolitus ja infopäev õpetajatele
2024-01-05 11:00 - 14:00
Tasuta koolitus ja infopäev õpetajatele “Tehisintellekti väljakutsed koolis”
Tasuta koolitus ja infopäev õpetajatele Energia avastuskeskuses 5. jaanuaril kella 11–14. Kavas on Jana Paju- Hamburg (Scistar Consulting) praktiline koolitus “Tehisintellekti väljakutsed koolis”, ülevaade keskuse haridusprogrammidest ja näidistund. Vajalik on eelregistreerumine https://docs.google.com/forms/d/1u3h549s4tE61GDsjnhoPNSfm82todhdIi2YmuwJxaMk/viewform?edit_requested=true

Kohtumised näitleja ja nukkudega
2024-01-06 10:30 - 11:30
Kohtumised näitleja ja nukkudega

oktoober kl 10:30 Eesti Noorsooteatri näitleja Tiina Tõnis
november kl 10:30 Eesti Noorsooteatri näitleja Katri Pekri
november kl 10:30 Eesti Noorsooteatri näitleja Tiina Tõnis
jaanuar kl 10:30 Eesti Noorsooteatri näitleja Taavi Tõnisson

Nukuteatrimuuseumis saab kohtuda Eesti Noorsooteatri näitlejate ja nende nukurollidega.Kohtumisel avanevad mitmed teatrielu saladused – näitleja tutvustab nii oma eesriidetagust kui ka lavapealset tööd ning näitab nukke, kellega ta lavastustes on mänginud. Kuulda saab iga nuku sünniloost, eripäradest, iseloomust ja lavateest. Osalema on oodatud nii alg- ja põhikooli kui ka gümnaasiumigrupid.

Õpetajate tuur Lasnamäe paviljonis
2024-01-11 16:00 - 17:30
Õpetajate tuur Lasnamäe paviljonis
11. jaanuaril 2024 kell 16 oled oodatud Lasnamäe paviljoni hubasele glögituurile koos kunstniku Hanna Samosoni ja meie haridusprogrammide kuraatoritega. Tutvustame äsja avatud näitust “Võlukunst on mõnikord lähedal eimillelegi” ja pakume maitseproove näitusetundidest. Ekspositsioon on avatud kuni 25.02.2024. Sel näitusel avastame kunsti võimet kõneleda meiega metafooride keeles: teostest saavad mõistatused ja meist empaatilised kunstidetektiivid. Avastame, millised on peidetud tähendused ja loome isiklikke seoseid. Kuidas saame ise end lihtsate metafooride abil väljendada? Registreeru TASUTA õpetajate tuurile SIIN https://forms.gle/xoQdqMVJd2Ykt2f39

„Rakett 69“ uue hooaja avasaade
2024-01-13 00:00 - 23:59
“Rakett69” ootab fänne teadusteatri telesalvestusele
Populaarne teadusvõistlus “Rakett69” alustab uut lendu juba sel laupäeval, 13.1 kell 19.30 Eesti Televisioonis. Alanud hooajal saavad lisaks uutele võistlejatele võtetel osaleda ka saate fännid – teadusteatri salvestusele oodatakse erandkorras publikut.
“Saatesarjal on 13 aastaga tekkinud väga palju fänne, keda ikka üllatada proovime – möödunud aastal toimus suurejooneline fännipäev ning ka äärmiselt menukaks kujunenud fännisärgi konkurss,” sõnab “Rakett69” produtsent Kalev Smidt. “Sel hooajal viime aga teadusteatri salvestuse läbi suurejoonelisemalt kui kunagi varem – huvilised on oodatud Rakett69 Teadusstuudiod keskusesse, et kihvte ja harivaid etendusi kohapeal enne tele-eetrit nautida.”
Smidti kinnitusel saavad salvestusel osalejad erilise kogemuse osaliseks. “Televõtetel jääb palju toimetamist kaamerate taha ning eetrisse jõuavad vaid valitud hetked,” lisab produtsent. “Võttepaigal kõike oma silmaga näha, nii osalejate kui ka saatemeeskonnaga kohtuda ning muidugi inspireerivaid teadusteatri etendusi uudistada on saatesarja austajatele loodetavasti unustamatu elamus.”
“Rakett69” teadusteatri telesalvestus toimub 28. jaanuaril kella 14–17 Rakett69 Teadusstuudiod keskuses (Valukoja 12, Tallinn). Piiratud arvul pileteid on saadaval Piletitasku veebilehel https://www.piletitasku.ee/et/event/5489
“Rakett69” teadussaate võitjat ootab Eesti Teadusagentuuri poolt 15 000 euro suurune teadusstipendium. Tüdrukute tehnoloogiaring HK Unicorn Squad on pannud välja rahalised auhinnad parimale tüdrukule ja silmapaistvaimale raketlasele, kes pälvivad mõlemad 6000 eurot. Ka sel hooajal tunnustab LHV Pank võitjat enim positiivselt mõjutanud õpetajat 5000 euroga.
Saatesarja kolm parimat saavad õppima asuda Tartu Ülikooli, Tallinna Tehnikaülikooli, Eesti Maaülikooli või Tallinna Ülikooli vabalt valitud erialale.
“Rakett69” saatesari valmib Eesti originaalformaadi põhjal Eesti Teadusagentuuri ja Vesilinnu koostöös. Saatesarja kaasrahastab Eesti Teadusagentuur Euroopa Liidu toel läbi tegevuse „Teaduskommunikatsioon ja teaduse populariseerimine (TeaMe 3.0)“. Teadusvõistlus alustas ETV ekraanil esmakordselt 2011. aastal.

Pärnu Linnaorkestri kontsert
2024-01-13 11:00 - 11:30
Pärnu Linnaorkester pakub lastega peredele esimest kontserdielamust
13. jaanuaril on Pärnu Kontserdimaja saali oodatud kõik väiksed muusikasõbrad koos oma peredega. Esimest korda Pärnu Linnaorkestri (PLO) peadirigendina ülesastuv Henri Christofer Aaviku juhatusel tulevad esitusele valitud teosed Mozarti, Schuberti, Brahmsi, Straussi jt armastatud heliloojate poolt. Kaasa teevad Pärnu Kunstide Kooli Kersti Adamsoni Balletistuudio õpilased.
Kui kolmel esimesel aastal oli lavastus suunatud eelkõige beebidele ja nende peredele, siis nüüd ootame kontserdisaali ka neid täiskasvanuid, kelle peres ei ole lapsi. Publikuhuvi suurenemise tõttu toimub samal päeval kaks kontserti.
Kontserdid toimuvad kell 11 ja kell 13 Pärnu kontserdimaja suures saalis, kuid saali paigutus erineb tavapärasest kontserdist. Neile, kes soovivad olla orkestrile ja tantsijatele lähemal, on ette valmistatud põrandapind pehmetel patjadel istumiseks.
PLO direktori Helen Erastuse sõnul on koolide ja lasteaedade lapsed oodatud proove külastama, et saada teada, mis on orkester ja kuidas valmistatakse ette kontserti koos balletitantsijatega.
Henri Christofer Aaviku sõnul on esimesel kogemusel alati väga eriline väärtus. “Hindame oma noort publikut väga ja toome seega nendeni kohe alguses tõeliselt suurte heliloojate imelised teosed. Ja nende elamus ei saa olema mitte ainult kõrvaga kuuldav, vaid ka silmaga jälgitav – kaunite meloodiate saatel ilmuvad publiku ette graatsilised balletitantsijad”, sõnas Aavik.
Pärnu Kunstide Maja direktori Kristel Kallau sõnul on kooli õpilastele see suurepärane kogemus. Rõõmustame valmistades orkestriga järeltulevatele põlvedele kingituseks ajatut kunsti, muusika ja balleti näol. Lisaks meie poolt õnnitlused Pärnu Linnaorkestrile 30 hooaja puhul ja täname koostöö eest. Balletistuudio juhendaja Kersti Adamson lisab, et „Lumivalge“ muusika pakkus pinget ja väljakutset, kuidas leida uusi lahendusi tantsudele, mis sobiksid vaatamiseks väikelastele ja peredele ning esitamiseks meie noortele tantsijatele. Ta lisab, et lavastus viib meid raamatute ja mängude maailma.
„MINU ESIMENE KONTSERT“
Laupäeval, 13. jaanuaril 2024 kell 11:00 ja 13:00 Pärnu Kontserdimajas
Kontsert on sobiliku pikkusega väikestele kuulajatele. 35-minutiline muusikaline lavastus on suurepärane võimalus tutvustada lastele muusikat ja balletti ning luua neile esimene võluv ja meeldejääv kontsertelamus.
Pärnu Linnaorkestri peadirigendi Henri Christofer Aaviku juhatusel tulevad esitusele valitud teosed Mozarti, Haydn, Rossini, Mendelssohni jt armastatud heliloojate poolt. Kaastegevad Pärnu Kunstide Kooli Kersti Adamsoni balletistuudio õpilased.

Informaatika õpetamise konverents
2024-01-18 00:00 - 2024-01-20 23:59
Informaatika õpetamise konverents Tartus
Informaatika õpetamise konverents toimub 18.–20. jaanuarini Tartu Ülikooli Delta õppehoones. Ootame osalema informaatikaõpetajaid ja kõiki, kes selle valdkonna vastu huvi tunnevad. Registreeruda saab siin.
Üritusel keskendume informaatika õpetamise hetkeseisule ja vaatame tulevikku. Valdkonna asjatundjad jagavad oma mõtteid, osalejad saavad vahetada kogemusi ja end töötubades proovile panna. Paralleelsessioonid aitavad teada saada, mida eri vanuserühmades informaatikatundides õpetatakse, ja koguda häid nippe. Lisaks saab külastada ettevõtteid ja koole ning õhtusel koosviibimisel mõnusas õhkkonnas omavahel suhelda. Konverentsi korraldab TÜ arvutiteaduse instituut, toetab IT Akadeemia.

Eesti Käsitööõpetajate Seltsi Aita sügistalvine seminar „Tervis sinu kuldsetes kätes“
2024-01-19 00:00 - 23:59
19. jaanuar – Eesti Käsitööõpetajate Seltsi Aita sügistalvine seminar „Tervis sinu kuldsetes kätes“ Pärnus.

Haridustöötajate streik
2024-01-22 00:00 - 23:59
22. jaanuaril algab haridustöötajate streik.

Eesti kirjanduse pidunädala kohtumised kirjanikega
2024-01-29 00:00 - 2024-02-02 23:59
Eesti kirjanduse pidunädala kohtumised kirjanikega
29.jaanuar kell 18 kirjanikud ja maailmarändurid Maris ja Tiit Pruuli Aravete raamatukogus (Järvamaa). Lisainfo www.kirjanduspidu.ee.
30.jaanuar kell 14 kirjanduslik vestlus „Ööülikooli toimetaja“ Jaan Tootseni ja Vargamäe muuseumi kuraator Siiri Kvelliga Tammsaare muuseumis Vargamäel. Aastanäituse „100 aastat soode kuivendamist Vargamäel“ avamine. Lisainfo www.kirjanduspidu.ee.
30.jaanuar kell 17 kirjanik ja kirjastaja Epp Petrone Koigi raamatukogus (Järvamaa). Lisainfo www.kirjanduspidu.ee.
1.veebruar kell 18 kirjanik ja maailmarändur Hendrik Relve Järva-Jaani raamatukogus (Järvamaa). Lisainfo www.kirjanduspidu.ee.
2.veebruar kell 17 kirjanik Manona Paris Peetri raamatukogus (Järvamaa). Lisainfo www.kirjanduspidu.ee.
2.veebruar kell 18 kirjanduslik vestlus Marju Lauristiniga Esna galeriis (Järvamaa). Eelregistreerimisega. Näituse „Varemed ja vahtrad. Ene Mihkelsoni tekstimaastikud“ avamine. Lisainfo www.kirjanduspidu.ee.

Eesti kirjanduse päev
2024-01-30 00:00 - 23:59
Eesti kirjanduse päev 30.1.
